Nýtt íslenskt leikverk frumsýnt í Frystiklefanum Frystiklefinn í Rifi frumsýnir nýjan íslenskan gamanleik næstkomandi sunnudag . Leikverkið heitir Einnar nætur gaman . Í því er áhorfendum boðið á námskeið í lífsdansinum með einhleypu bingódrottningunni Ömmu Dídí sem leikin er af Önnu Margréti Káradóttur . Amma Dídí er rétt í þann mund að setja sig í spor Dale Carnegie þegar óvæntur gestur bankar uppá í leikhúsinu og setur alla framvindu kvöldsins í uppnám . Einnar nætur gaman verður sýnt á íslensku næstu vikurnar en verkið er einnig hluti af sumarleikári Frystiklefans og verður því sýnt á ensku í júní , júlí og ágúst . Sumarleikár Frystiklefans inniheldur fimm leiksýningar sem leiknar verða einu sinni í hverri viku í tólf vikur , 60 sýningar í heildina . „ Þetta er í fyrsta sinn sem leikhúsið undirbýr þetta nýstárlega leikár og hefur Frystiklefinn í því samhengi ráðið til sín á samning fjóra leikhússlistamenn sem leika og framleiða efni í tengslum við leikárið . Þetta verkefni er gríðarstórt og metnaðarfullt og óhætt er að segja að mikil tilhlökkun sé í öllum listamönnum hússins þessa dagana , “ segir Kári Viðarsson frystihússtjóri .